Hvað ef Rússar kaupa Krímskaga af Úkraínu?

Mér datt þetta í hug, þegar ég fór að rifja upp í huga mér alla stöðuna fram að þessum degi. En áður en byltingin í Úkraínu fór fram nýverið. Hafði Pútín boðið forseta Úkraínu 15 milljarða dollara aðstoð. Þetta er nú töluverð upphæð - þó skaginn sé sennilega meira virði fyrir Rússa en það.

Þá væri það sennilega meira virði fyrir Úkraínu, að fá fjármagn frá Rússum - - heldur en að standa í langri deilu við Rússa um Krímskaga.

Þá væri það ekki lán, eins og aðstoð Pútíns við Yanukovich - heldur greiðsla án nokkurra skuldbindinga annarra en þeirrar, að með viðtöku fjármagnsins mundi Úkraína þá fallast á það að Krímskagi tilheyri Rússlandi.

Endir væri formlega bundinn á þá deilu!

Þá þyrfti að prútta um upphæð, sem gæti verið hærri en 15 milljarðar dollara.

En höfum í huga að Úkraína er nærri því gjaldþrota, þarf á neyðarfjármögnun að halda - - það mundi því koma sér mjög vel að fá digra upphæð frá Rússum:

Samkv. skýrslu "I.I.F." getur Úkraína orðið gjaldþrota fyrir lok þessa árs

Áróðursstríðið í fullum gangi!

Nú eru vesturlönd að fókusa á hugmyndir þess efnis, að annaðhvort knýja Rússland til að skila Krímskaga, eða að refsa Rússlandi fyrir að hafa tekið Krímskaga.

Höfum í huga hve aðgerðir Rússa hafa í reynd verið "mildar" þ.e. enginn hefur fallið, enginn svo vitað til örkumlast eða slasast alvarlega, eða slasast yfirleitt.

Þ.e. enginn vafi á því, að íbúar skagans - vilja tilheyra Rússlandi.

------------------------------

Þ.s. menn eru að deila um, er aðferðin - - að Rússar hafi tekið skagann traustataki.

Ég held að það séu engar líkur á því, að Rússar hafi nokkurn hinn minnsta áhuga á að skila skaganum aftur, en þó svo að rússnesk stjv. tali um að þau séu að "vernda rússneskumælandi íbúa svæðisins."

Þá vita allir sem vita vilja - - að í reynd snýr taka Krímskaga af hálfu Rússa, um flotastöðina og flotahöfnina í Sevastopol. Sem er langsamlega besta höfnin við Svartahaf.

Þessi flotahöfn er meginatriði í flotauppbyggingu Rússa við Svartahaf, og auðvitað við Miðjarðarhaf.

Áhrif Rússa á því svæði - - mundu bíða verulegan hnekki, ef Rússar missa þessa mikilvægu höfn.

Og ég verð að segja eins og er, að það læðist að manni sá lúmski grunur, að baki yfirlýsingum vestrænna leiðtoga þ.s. þeir hóta Rússlandi refsiaðgerðum - liggi sú áhersla að vilja "veikja stöðu Rússlands á þessu svæði."

Dálítið sérkennileg atburðarás átti sér stað í gær, væntanlega liður í áróðurrstríðinu í gangi:

"Ukraine’s defence ministry said its forces in Crimea had received an ultimatum from Russian forces to surrender to them by 5am local time on Tuesday or face military attack."
"Russia’s defence dismissed the claims as ““This is utter nonsense”, a spokesman for the defence ministry told Vedomosti, a Russian broadsheet.”

Ég held að ég trúi Rússum - - því ég get með engu móti komið auga á nokkra skynsemi í því fyrir Rússa, að setja því herliði Úkraínu sem eftir er á Krímskaga úrslitakosti um að gefast upp fyrir kl. 3 í nótt. Eða það verði skotið á stöðvar þeirra af fullum þunga þangað til þeir gefast upp.

Pútín er margt - en heimskur er hann ekki.

En þetta væri algerlega úr takt við aðgerðir Rússa fram að þessu, þ.s. bersýnilega hefur þess verið gætt í hvívetna að forðast manntjón.

Enda er það einmitt - - meginstyrkur Rússa nú í áróðursstríðinu. Að aðgerðirnar hafa hingað til algerlega verið án nokkurs manntjóns.

Rússar mundu tapa stórfellt á því, að hefja hernaðarárásir af fyrra bragði - - ég held að það sé fullkomlega öruggt. Að Pútín ætlar að hanga á Krímskaga.

En að á sama tíma, ætli hann sér ekki að það verði rússneski herinn - sem fyrstur hefur skothríð.

-----------------------------------

Úkraínsk stjórnvöld hafa að sjálfsögðu ástæðu til að vilja sverta mannorð rússn. stjórnvalda.

Hótanir Bandaríkjanna um refsiaðgerðir hafa líklega nokkurn trúverðugleika!

"President Barack Obama said on Monday that the US would take a series of diplomatic and economic steps to “isolate Russia” if it did not withdraw its military from Crimea.
He warned that the intervention would be a “costly proposition for Russia” in the long term, but held open the prospect of Mr Putin defusing the crisis by accepting international monitors to ensure the security of Russians in Ukraine. “Really there are two paths Russia can take at this point,” he said."

Þarna er Obama greinilega að láta reyna á "bluff" Pútíns þess efnis, að aðgerðir rússn. hersins snúist um það, að vernda íbúa Krímskaga.

En að sjálfsögðu er það ekki - - meginástæðan.

Þó svo að Pútín sé sjálfsagt það alls ekki á móti skapi, að hafa fært ca. 3 millj. rússn. mælandi íbúa aftur undir rússn. yfirráð - - heldur snúist þetta um "flotastöðina" í Sevastopol. Það hernaðarlega mikilvægi er hún hefur.

En tæknilega geta Bandaríkin beitt tegund af refsiaðgerð sem hefur reynst mjög áhrifarík, þ.e. að banna fyrirtækjum sem hafa viðskipti innan Bandaríkjanna, að eiga í viðskiptum við rússnesk fyrirtæki.

Þetta hefur virkað mjög vel í tilviki Írans. En það ber að muna eftir því, að Gasprom hefur mjög mikil viðskipti við Evrópu, eins og kemur fram í frétt - sér um 30% af heildareftirspurn eftir náttúrugasi innan Evrópu: Gazprom: in the pipeline

Deilan setur Gasprom í erfiða stöðu þ.s. stærsta gasleiðslan liggur í gegnum Úkraínu.

Tæknilega getur Úkraína lokað henni - - þó ekki án þess að skapa verulega mikil óþægindi fyrir Evr.ríki eins og Pólland, Slóvakíu, Tékkland o.s.frv.

Þannig að sennilega er það ekki sérdeilis líkleg aðgerð, þ.s. Úkraína er að leita eftir fjárhags aðstoð frá ESB aðildarríkjum.

--------------------------

En Gasprom er einmitt gott dæmi um það vandamál, að beita Rússland refsiaðgerðum.

Ef þeim væri beitt, yrði að undanskilja bersýnilega "Gasprom."

Hótanir ESB um refsiaðgerðir virðast á sama tíma, hafa nánast ekki nokkurn trúverðugleika!

EU tells Russia to withdraw troops or face possible sanctions

Frásögn Reuters - gefur mynd af ráðherrum aðildarríkja ESB, í bölvuðum vandræðum með málið.

"At talks on the Ukraine crisis in Brussels, they agreed no deadlines or details about any punitive measures that could be put in place against Russia..."
"In Monday&#39;s talks, EU governments sought to strike a balance between pressuring Moscow and finding a way to calm the situation."
"Radoslaw Sikorski, the foreign minister of Poland - "The EU is saying that it will revise its relations with Russia if there is no de-escalation," he told reporters after the meeting."
"One possible measure mentioned by the EU ministers after their meeting was a suspension of talks on visa issues with Russia."
"Ministers also considered the possibility of imposing an arms embargo on Russia but after several hours of talks, no decision was taken on the issue after some governments expressed reservations."

Ég sé ekki eitt einasta atriði - sem líklegt er að láta kaldan svita renna niður bakið á Pútín.

Niðurstaða

Ég held að Rússland ætti að bjóða Úkraínu - - að einfaldlega kaupa Krímskaga af Úkraínu. Þ.s. Pútín þegar heldur Krímskaga. Er svigrúm Úkraínu til að prútta um verð - takmarkað. En á móti kemur, að nokkurs virði væri fyrir Pútín að fá formlega uppáskrift úkraínskra stjórnvalda og þings Úkraínu, að Krímskaga sé formlega afsalað til Rússlands.

Það væri a.m.k. held ég þess virði að borga Úkraínu 15 milljarða dollara. Þ.e. það fé sem Pútín hafði áður lofað Yanukovich.

Pútín getur sennilega boðið nokkru betur en það - ef þörf er á.

En þetta gæti verið góð lending fyrir Úkraínu, sem einmitt er í mjög alvarlegum fjárhagslegum kröggum. Og í reynd hefur alls ekki efni á því - að lenda í langvarandi deilu við Rússland.

Það mundi þá væntanlega þíða, að Pútín mundi ekki gera neinar frekari tilraunir til þess, að skapa óróa innan Úkraínu. Eða til þess að draga úr stöðugleika innan Úkraínu.

En þ.e. öruggt að ef Pútín vill, hefur hann margvíslega möguleika til þess að stuðla að innanlandsátökum í Úkraínu, milli rússneskumælandi íbúa og úkraínsku mælandi íbúa.

Úkraína mundi tel ég tapa til lengdar miklu meir á slíkum áframhaldandi átökum.

Kv.

Fyrri ummæli:
þetað er hugmynd sem er vert að skoða. því ukraína mun ekki með góðu móti sækja að rússum á krím

Þetta væri náttúrulega lausn á öllum málum, en getur aldrei orðið að raunveruleika.

Þú gleimir í þessu sambandi, mikilvægasta þætti málsins.

1. Gasið sem flæðir í gegnum Ukraíun, og Ukraíumenn selja óspart til Evrópu, án þess að borga rússum fyrir. Og klaga rússa um að láta þá frjósa að vetri, ef þeir loka fyrir.

2. Krímskagi er mikilvæg aðstaða að Dauðahafinu, fyrir sjóherinn. Þarna eru gamlar Sovétskar káfbátalægi, kjarnavopn og kjarnatækni, ásamt öðrum búnaði.

Evrópa, með Bandaríkin í fararbroddi eru að reyna að drepa Rússneska björninn. Júgóslavía, Georgía og Úkraína eru Evrópa að búa till "lebensraum", þar sem þessar þjóðir eru notaðar sem einangrunarefni sem fyrst verður fyrir byssukúlum rússa ef í stríð fer. Rússar, hafa náttúrulega sömu hugmyndafræði og Evrópa ... þeir vilja nota sama svæði sem einangrun, sem fyrst verður fyrir byssukúlum Bandaríkjana, ef í stríð fer.

Og ég er alveg viss um að Pútin myndi borga miklu meir en nokkra miljarða fyrir Krímsskaga, en alveg öruggur á að handbendi Evrópu í Úkraínu, gangi aldrei að þeim skilmálum.

||

Ég spái því Einar, að Merkel, þessi gamla Stasi kerling. Muni koma með tilboð, opinberlega eða leynt, þar sem Ukraína fær peninga til að halda sér í andstöðu við Rússa. Það er ekki af ástæðulausu, sem Ukraína er að reyna að hreifa sig í þá átt ... en eins og máltækið segir, hundurinn býtur sjaldan í hendina sem brauðfæðir hann ... og gerir sér deilt við þann sem færir honum nammi.

Ummæli:
gerir sér dælt ... ekki deilt ... ahhh

Verkefni: Tilfinning
Merking: Hlutlaust